OzLabs/hebrew-wiki-articles huggingface dataset:
גרניקה (סרט, 2016)

גרניקה (בספרדית/בסקית: Gernika) הוא סרט מלחמה ספרדי-בריטי בשפה הבסקית והאנגלית משנת 2016 שביים קולדו סרה, בכיכובם של ג'יימס ד'ארסי, מריה ולווארדה וג'ק דוונפורט. זהו הסרט העלילתי הראשון שמתאר את הפצצת גרניקה.

דמות העיתונאי מבוססת באופן רופף על הכתב הבריטי ג'ורג' סטיר, שדיווח לתקשורת הבריטית על המלחמה וההפצצה. כן מבוססת דמותו על ארנסט המינגוויי ורוברט קאפה.
==עלילה==
עיתונאי אמריקאי שמדווח על מלחמת האזרחים בספרד והפצצת גרניקה מתאהב בצנזורית העובדת עבור הממשלה הרפובליקנית.

==שחקנים ודמויות==
* ג'יימס ד'ארסי - הנרי האוול
* מריה ואלוורדה - תרזה
* ג'ק דוונפורט - ואסיל, המפקח הסובייטי של תרזה
* אינגריד גרסיה חונסון - מרתה, צלמת צרפתייה
* אלכס גרסיה - מרקו, כתב פורטוגזי
* ברברה גואנחה - כרמן
* יואכים פול אסביק - וולפראם פראייהר פון ריכטופן
* ברן גורמן - הקונסול הסובייטי
* מרקוס אוברהאוזר - קצין גרמני

==הפקה והפצה==
צילומי הסרט נערכו בבילבאו ובסביבתה שבחבל הבסקים, בקיץ 2015.

הסרט הוקרן לראשונה בפסטיבל מלאגה באפריל 2016, במלאת 79 שנים להפצצת גרניקה.
==קישורים חיצוניים==

קטגוריה:סרטים בבסקית
LØLØ

לולו (באנגלית: Lolo, נכתב כ-LØLØ; נולדה ב-6 בנובמבר 1994 בטורונטו, אונטריו, קנדה) הוא שם הבמה של הזמרת והמוזיקאית הקנדית-יהודייה לורן מנדל.

בשנת 2018 היא החלה לצבור פופולריות בפלטפורמות הטיקטוק והיוטיוב בהן ביצעה גרסאות משלה ללהיטים מוזיקליים מוכרים. עמוד היוטיוב שלה צבר כמעט 3 מיליון צפיות באופן עצמאי וב-2019 היא שחררה EP בכורה בשם "Sweater Collection". לולו זכתה לביקורות חיוביות ממגזינים נחשבים דוגמת Alternative Press ו-American Songwriter, ומגזין פיפל אף כלל אותה ברשימת "המוזיקאים העולים והמבטיחים" של שנת 2020.

בפברואר 2021 חתמה על חוזה עם חברת התקליטים האמריקאית APG. באוקטובר של אותה שנה חתמה על חוזה עם חברת התקליטים Hopeless Records המתמחה במוזיקת פופ פאנק. מאז, הוציאה סינגלים שזכו להצלחה בפלטפורמות סטרימינג דוגמת "debbie downer", "u turn me on (but u give me depression)", "junkie" ו-"hot girls in hell". היא גם שחררה 2 מיני-אלבומים - "overkill" ב-2021 ו-"debbie downer" ב-2022. לולו הופיעה בארצות הברית, בבריטניה ובאירופה וחיממה להקות דוגמת New Found Glory ו-3OH!3. בסוף שנת 2022 הוציאה יחד עם להקת סימפל פלאן חידוש ללהיט "I’m Just A Kid".

== דיסקוגרפיה ==
* Sweater Collection (EP, 2019)
* overkill (EP, 2021)
* debbie downer (EP, 2022)

== קישורים חיצוניים ==

קטגוריה:זמרות קנדיות
ברקנטינה

ברקנטינה, איור בספר מ-1890{{ש}}1. חלוץ ראשון. 2. חלוץ שני. 3. תוסף קדמי עילי. 4. מפרש קדמי (תחתי). 5. מפרש עילי ראשון. 6. מפרש עילי שני. 7. מפרש עלעילי. 8. מפרש עליון. 9. תוסף ראשי. 10. תוסף אמצעי. 11. תוסף עילי ראשי. 12. תוסף עלעילי ראשי. 13. מפרש ראשי (תחתי). 14. מפרש-גף עילי ראשי. 15. מפרש אחורי (תחתי). 16. מפרש-גף עילי אחורי.
הברקנטינה הבלגית "מרקטור", הושקה ב-1932, כיום אוניית מוזיאון
ברקנטינה (באנגלית: Barquentine, Barkentine) היא סוג של אוניית מפרשים מסחרית בעלת שלושה תרנים או יותר: על תורנה הקדמי מפרשים רוחביים, ועל שאר תרניה מפרשי גף אורכיים.

==מקור השם והמעטה==
השם "ברקנטינה" נגזר מ־בארק (barque, bark), על משקל בריגנטינה (brigantine). בארק היא אוניית מפרשים תלת-תורנית המניפה מפרשים רוחביים על שני תרנים, הקדמי והראשי, ואילו ברקנטינה רק על הקדמי. השם barquentine נזכר באנגלית לראשונה ב-1693.

==השימוש==
מעטי מפרשים של בארק ושל ברקנטינה נפוצו בעיקר במחצית השנייה של המאה ה-19, כשהתחרות עם אוניות הקיטור אילצה את בעלי אוניות המפרשים לקצץ בהוצאותיהם ככל האפשר. קל יותר לצמצם את שטחו של מפרש גף או לגלול אותו לעומת צמצום או גלילה של מפרש רוחבי הנפרש מסקריה, ועל כן אוניות עם מפרשי גף זקוקות לפחות אנשי צוות. הבארקות והברקנטינות בימינו משמשות לרוב כאוניות לימוד לקדטים וכאוניות מוזיאון.

==ברקנטינות מפורסמות==
* "אנדיורנס" (Endurance), יכטת קיטור עם מעטה ברקנטינה, הושקה ב-1912, שימשה אוניית המשלחת של ארנסט שקלטון לאנטארקטיה, 1914–1917.
* "אזמרלדה" (Esmeralda), אוניית לימוד של הצי הצ'יליאני, הושקה ב-1953.
* "גזלה" אוניית דיג מניופאונדלנד, הושקה ב-1901. כיום אוניית מוזיאון בפילדלפיה.
* "דברוצי" , אוניית לימוד של הצי האינדונזי שהקיפה את העולם.
* "חואן סבסטיאן דה אלקנו" , אוניית לימוד של הצי הספרדי, בעלת 4 תרנים, הושקה ב-1925.
* "ליאוּוין 2" , אוניית לימוד אוסטרלית, נמל הבית – פרימנטל.
* "מרקטור" , אוניית לימוד בלגית, הושקה ב-1932.
* "ניו אנדוור" (New Endeavour), סקונר דני תלת-תורני שהושק ב-1919 והוסב ב-1968 לברקנטינה. האונייה כיכבה בסדרת הטלוויזיה האוסטרלית "Barrier Reef".
* "סאות'רן סוון" , סקונר דני שהושק ב-1922, והוסב ב-1977 לברקנטינה. נמל הבית כיום – סידני שבאוסטרליה.
* "סיטי אוף ניו יורק" , אוניית המשלחת של ריצ'רד בירד לאנטארקטיקה, 1928–1930.
* "ספיריט אוף ניו זילנד" , אוניית לימוד ניו זילנדית, הושקה ב-1986.
* "פוגוריה" , "קליאקרה" ו"איסקרה (Iskra), אוניות לימוד פולניות.
* "פיסמייקר" , אוניית לימוד אמריקאית.
* "קונקורדיה" , אוניית לימוד קנדית, נבנתה בפולין ב-1992. התהפכה וטבעה ב-17 בפברואר 2010.

==מקורות==
<div class="mw-content-ltr">
* Gardiner, Robert (editor), The Heyday of Sail - The Merchant Sailing Ship 1650-1830. London, Conway Maritime Press, 1995.
* Kemp, Peter (Lt. Cmdr.). Encyclopedia of Ships and Seafaring. London, Stanford Maritime, 1980. Pp. 199-200.
* Onions, C.T. (editor), The Shorter Oxford English Dictionary on historical principles. Oxford, Clarendon Press, 1933. Revised edition.
</div>

==קישורים חיצוניים==

* 

==הערות שוליים==

קטגוריה:אוניות וספינות מפרשים
קטגוריה:מערכי מפרשים וחלקיהם
מרכז נובל לשלום

מרכז נובל לשלום (בנורווגית: Nobels Fredssenter) באוסלו, נורווגיה הוא מוזיאון בנושא פרס נובל לשלום ועוסק באידיאלים שהוא מייצג (לקדם מעורבות, דיונים והרהורים סביב נושאים כמו מלחמה, שלום ויישוב סכסוכים)<ref></ref><ref>Jon Gunnar Arntzen [http://www.snl.no/Nobels_fredssenter Nobels Fredssenter] Store norske leksikon</ref>.

המרכז מציג את חתני פרס נובל לשלום לאורך ועבודתם שבגינה קיבלו את הפרס, בנוסף המרכז מנציח את חייו וזכרו של אלפרד נובל באמצעות אמצעי מולטימדיה וטכנולוגיה אינטראקטיבית, תערוכות, מפגשים, דיונים, תיאטרון, קונצרטים וכן סיורים מודרכים קבועים<ref></ref>. מרכז נובל לשלום הוא חלק מרשת של מוסדות נובל של קרן נובל, המנהלת גם פעילויות הסברה והסדרים סביב חלוק פרס נובל.

== היסטוריה ==
מרכז נובל לשלום הוקם בבניין שהכיל בעבר את תחנת הרכבת "אוסלו מערב" (תחנה זו הוקמה ב-1872 והייתה בשימוש עד 1989, אז נסגרה). המרכז משקיף על נמל אוסלו וממוקם בקרבה לבית עיריית אוסלו, שם בכל שנה ב-10 בדצמבר (תאריך פטירתו של אלפרד נובל) מתקיים טקס הענקת פרס נובל לשלום<ref></ref>.

מרכז נובל לשלום נפתח ב-2005 ונחנך על ידי מלך נורווגיה, האראלד החמישי בנוכחות בני מלוכה נורווגים. גם כלת פרס נובל לשלום ואנגרי מאטאיי נכחה בטקס. במרכז מבקרים כ-250,000 מבקרים מדי הוא אחד המוזיאונים המתויירים ביותר בנורווגיה.
== קישורים חיצוניים ==

== הערות שוליים ==

קטגוריה:אוסלו: מבנים
קטגוריה:פרס נובל
קטגוריה:נורווגיה: מוזיאונים
ברינדזה

ברינדזה או ברינצה (בפולנית ובסלובקית: Bryndza או Brynza) היא גבינה מחלב כבשים המיוצרת בחלק גדול ממזרח-מרכז אירופה, כולל אוקראינה<ref></ref> וסלובקיה. הגבינה בצבע שמנת, ידועה בריחה העז ובטעמה האופייני. הגבינה לבנה, חריפה, פירורית ומעט לחה. יש לה ריח וטעם בולט של חומצה בוטירית. תחושת הטעם הכללית מתחילה כמעט עדינה, ואז מתחזקת ולבסוף מתפוגגת עד לסיומת מלוחה. המתכונים שונים מעט בין המדינות.

ברינזה היא מרכיב חיוני בהכנת באנוש.

== אטימולוגיה ==
ברינדזובה הלושקי", שנחשב למאכל לאומי.]]
מקור המילה Bryndza או Brynza, היא המילה הרומנית brânză (שפירושה סתם "גבינה" ולא גבינה מסוימת), שנמצאת בשימוש במדינות שונות באירופה,<ref name="Bryndza etymology1"></ref> בשל הכנסתה לשימוש על ידי ולאכים נודדים. המילה ברנזה כאמור היא פשוט המילה הגנרית ל"גבינה" ברומנית<ref></ref> ואין סוג מיוחד של גבינה הקשורה אליה. במקור התייחסה המילה לגבינות שהוכנו בקיבת כבש על ידי תגובה עם אנזים ההגבנה שבה.<ref>Vladimir Orel, Albanian Etymological Dictionary, s.v. "brenda" (Leiden: Brill, 1998), 35.</ref> מחוץ לסלובקיה, רומניה ודרום פולין, גבינה זו עדיין פופולרית בימינו בצ'כיה באיות הצ'כי "brynza".

שמות אזוריים נוספים למוצר כוללים juhtúró (בהונגרית פירושה: "גבינה לבנה מחלב כבשים"), брынза ברוסית, ברנקה בסרבית, ברימסן בגרמנית, бринза ו-бринзя באוקראינית וברינזע ביידיש.<ref></ref>

== היסטוריה ==
המילה תועדה לראשונה כ-brençe, שתוארה כ"גבינת ולאכים", בנמל דוברובניק הקרואטי ב-1370. ברינדזה תועדה לראשונה בממלכת הונגריה בשנת 1470 ובאזור הפולני הסמוך פודהלה בשנת 1527.<ref name="votruba"></ref> בסלובקיה, נחשבת ברינדזה למוצר סלובקי טיפוסי והיא אחד המרכיבים העיקריים במאכל הלאומי ברינדזובה הלושקי. הגרסה המודרנית של ברינדזה הרכה למריחה פותחה על ידי יזמים מסטארה טורה (מערב סלובקיה) לקראת סוף המאה ה-18.<ref></ref> הם הקימו את תעשיית הברינדזה באזורים ההרריים של מרכז וצפון סלובקיה, שם היו שורשים עמוקים לייצור גבינות צאן מקומיות כפריות. הם סחרו בברינדזה והפכו אותה לפופולרית ברחבי מלוכת הבסבורג האוסטרית. באוסטריה היא נקראת ממרח ליפטאואר (Liptauer), על שם אזור ליפטוב הצפוני של סלובקיה. המומחיות הווינאית של ה-Liptauer, ממרח על בסיס גבינה מלוחה, החליפה את הברינדזה בגבינת קוטג' מחלב פרות רגילה, משום שהברינדזה הסלובקית המקורית נעלמה מהשוק האוסטרי לאחר פירוק האימפריה האוסטרו-הונגרית.

== הגנה ==
* ברינדזה הסלובקית מסלובקיה נרשמה ב-16 ביולי 2008 במרשם האיחוד האירופי של כינוי מקור מוגן (PDO) וכן כמעמד גאוגרפי מוגן (PGI). המעמד הגאוגרפי התבקש ב-4 באוקטובר 2007.<ref></ref> ברינדזה סלובקית חייבת להכיל לפחות 50% חלב כבשים. הסוג של (ovčia) bryndza מכילה 100% חלב כבשים.
* Bryndza Podhalańska מפולין נרשמה במרשם האיחוד האירופי של כינוי מקור מוגן (PDO) וכן כמעמד גאוגרפי מוגן (PGI) ב-11 ביוני 2007.<ref></ref>

== ראו גם ==
* Brânză de burduf מרומניה, עשויה מקש
* ליפטאור האוסטרית
* סירנה-גבינה בולגרית
* ריקוטה האיטלקית
* קזו פרסקו מקסיקנית
* רשימת גבינות

== לקריאה נוספת ==
* 
== קישורים חיצוניים ==

== הערות שוליים ==

קטגוריה:גבינות כבשים
קטגוריה:גבינות רומניות
קרלוס מואדס

קרלוס מנואל פליקס מואדס (בספרדית: Carlos Manuel Félix Moedas; נולד ב-10 באוגוסט 1970) הוא מהנדס, כלכלן ופוליטיקאי פורטוגזי מהמפלגה הסוציאל-דמוקרטית (PSD), ראש עיריית ליסבון הנוכחי. 

בין השנים 2014 ל-2019 כיהן מואדס כנציב האיחוד האירופי הממונה על תיק המחקר, המדע והחדשנות, תחת נשיאותו של ז'אן-קלוד יונקר. לפני כיהן בממשלתו של פדרו פאסוש קואליו (בין השנים 2011–2014).

במרץ 2021 הכריז מואדס על מועמדותו לראשות עיריית ליסבון בבחירות המקומיות שהתקיימו ב-26 בספטמבר באותה שנה, וזכה בתפקיד.

==ביוגרפיה==
נולד לאב עיתונאי קומוניסטי ואם תופרת בבאז'ה, אלנטז'ו שבדרום פורטוגל. למד באוניברסיטת ליסבון, וסיים ב-1993 תואר בהנדסה אזרחית מהמכון הטכני הגבוה . הוא היה אחד הסטודנטים הפורטוגזים הראשונים שהשתתפו בתוכנית ארסמוס של האיחוד האירופי לחילופי סטודנטים ולמד במסגרת הגרנד אקול "אקול דה פונט פריז־טק" .

לאחר סיום לימודיו, עבד מואדס כמנהל פרויקטים עבור קבוצת סואץ בצרפת בין השנים 1993–1998. לאחר מכן למד לתואר שני במנהל עסקים באוניברסיטת הארווארד, אותו סיים ב-2000. אז חזר לאירופה ועבד בתחום מיזוגים ורכישות בגולדמן זקס. לאחר מכן עבד בחטיבת מימון הנדל"ן של בנק ההשקעות אירוהיפו .

באוגוסט 2004 שב לפורטוגל, והצטרף כשותף מנהל לחברת ייעוץ הנדל"ן אגיר ניומן פורטוגל (Aguirre Newman Portugal). ב-2008, פרש והקים חברת ניהול השקעות משלו, בשם 'קרימסון אינווסטמנט מנג'מנט' (Crimson Investment Management).

===קריירה פוליטית===
בעקבות משבר החוב האירופי, מונה מואדס אחראי על יחידת המחקר הכלכלי של המפלגה הסוציאל-דמוקרטית (PSD). הוא הוביל יחד עם הכלכלן (ושר האוצר) אדוארדו קטרוגה את המשא ומתן מטעם המפלגה הסוציאל-דמוקרטית לקראת תקציב המדינה של פורטוגל לשנת 2011. לאחר מכן נבחר על ידי המפלגה לרשימת המועמדים לפרלמנט מטען מחוז בז'ה. בבחירות שהתקיימו ב-5 ביוני 2011, ניצח והיה לנציג הראשון של המפלגה הסוציאל-דמוקרטית שניצח במחוז בז'ה מאז 1995. ב-21 ביוני 2011, יום לאחר כניסתו לפרלמנט, מונה בידי פדרו פאסוש קואליו כחבר בממשלתו.

במרץ 2021 הכריז מואדס על מועמדותו לראשות בירת פורטוגל, ליסבון. הוא ניצח בבחירות המוניציפליות שנערכו ב-26 בספטמבר של אותה שנה. ונכנס לתפקידו ב-18 באוקטובר 2021.

==קישורים חיצוניים==

* [http://ec.europa.eu/commission/2014-2019/moedas_en קרלוס מודאס], ביוגרפיה באתר הנציבות האירופית

קטגוריה:ראשי עיריות
קטגוריה:פוליטיקאים פורטוגזים
קטגוריה:חברי נציבות האיחוד האירופי
קטגוריה:ליסבון: אישים
באנוש

באנוש (באוקראינית: бануш; בפולנית: banusz; ברומנית: bălmuș) הוא מאכל אוקראיני העשוי מקמח תירס בתוספת סמטנה (שמנת), ומעליו גלדי שומן חזיר, פטריות, ברינדזה וכו'.<ref></ref> המנה נחשבת לחלק מהמטבח האוקראיני, בפרט של ההוצולים. הוא מוגש בדרך כלל במסעדות אוקראיניות וכן זמין בסופרמרקטים אוקראינים,<ref></ref> אך הוא פופולרי במיוחד באזור הרי הקרפטים במערב אוקראינה וברומניה.<ref></ref>

== ראו גם ==
* פולנטה
* ממליגה
* רשימה של מנות תירס
* מטבח אוקראיני

== לקריאה נוספת ==

<div class="mw-content-ltr">
* Банош // Food Obozrevatel. Архівовано з джерела 11 листопада 2021. Процитовано 11 листопада 2021.
* Банош – частина гуцульської душі // Kolyba. Архівовано з джерела 30 березня 2013. Процитовано 22 лютого 2013.
* Гастрономічний рекорд: в Івано-Франківську зварили тонну баноша // УНІАН. — 2020. Архівовано з джерела 11 січня 2020. Процитовано 11 січня 2020.
</div>
==קישורים חיצוניים==

== הערות שוליים ==

קטגוריה:מאכלי תירס
קטגוריה:המטבח האוקראיני
ג'ון סקינר ווילסון

[[רוברט באדן פאוול וווילסון במהלך הג'מבורי העולמי הרביעי שנערך ב-Godöllő, הונגריה (1933).]]
קולונל ג'ון סקינר "בלז'ה" ווילסון (1888–1969) היה צופה סקוטי וידידו של הלורד באדן-פאוול, שגויס על ידו לעמוד בראש הלשכה הבינלאומית, שהפכה לימים לארגון הצופים העולמי. וילסון היה מנהל בפועל מ-1938 עד 1939 לאחר מותו של הוברט ס. מרטין; ונבחר רשמית לתפקיד ב-1939 בו הוא נשאר עד 1951. לאחר מכן הפך לנשיא כבוד של ארגון הצופים העולמי במשך ארבע שנים.

== צופיות ==
באדן-פאוול ביקר בהודו ב-1921, שם פגש וגייס את קולונל ווילסון, שהיה אז סגן נציב המשטרה הבכיר בכלכותה, ובזמנו הפנוי שימש כנציב הצופים המחוזי של כלכותה.

וילסון ניהל את פארק גילוול עבור ארגון הצופים של בריטניה בתחילת שנות ה-20. הוא שימש כמנהל הלשכה הבינלאומית של הצופים במשך 15 שנים, שהופקדה על תיאום תנועות צופים שונות בתוך מדינות וביניהן לפני הקמת אזורי צופים עולמיים. לאחר פרישתו, כיהן כנשיא כבוד של הוועד הבינלאומי של הצופים במשך ארבע שנים נוספות.<ref name="Damian"></ref>

כדי לעודד את ההקמה של תנועת בוגרים בתנועת הצופים בארצות הברית, ניהל וילסון את הקורס הראשון של תג היער שנערך בארצות הברית בתור קורס לבוגרי תנועת הצופים.

ווילסון הציג את תג הצופים הבינלאומי בשנת 1939 - תג פלר דה ליס או ראש חץ כסף על רקע סגול מוקף בשמות חמש היבשות בכסף בתוך מסגרת עגולה. לבישתו לא הייתה אוניברסלית, אלא הייתה מוגבלת לחברים בעבר ובהווה בוועד הבינלאומי וצוות הלשכה. לאחר מכן הופיע דגל בעיצוב דומה, שהנפתו הוגבלה למפגשי צופים בינלאומיים.

וילסון זכה באות זאב הארד, אות ההצטיינות היחיד של ארגון הצופים העולמי, שהוענק על ידי ועדת הצופים העולמית עבור שירות יוצא דופן לצופיות העולמית, בשנת 1937.<ref name="wolfie"></ref> בשנת 1952 הוא גם קיבל את ההצטיינות הגבוהה ביותר של צופי יפן, אות פסיון הזהב.<ref name="reinanzaka"></ref> במהלך ביקור באוסטריה בשנת 1957 הוא זכה באחד מהאותות הגבוהים ביותר של צופי אוסטריה, Silbernen Steinbock (מזל גדי כסוף).<ref></ref>

וילסון ערך סיור עולמי בן שש שנים וסקר את ארגוני הצופים בעולם, ביניהם גם צופי ישראל, שהגיע לשיאו בסיור בן חמישה חודשים באסיה באוקטובר 1952. במלאת 50 שנה לצופית העולמית ב-1957, קולונל ווילסון לקח את הערות המחקר שלו שנאספו במסע וחיבר את המהדורה הראשונה של העבודה המכוננת על צופי העולם, Scouting Round the World.

== שירות צבאי ==
וילסון, קולונל, נודע כמי שעמד בראש הסניף הסקנדינבי של מנהלת המבצעים המיוחדים במהלך מלחמת העולם השנייה.<ref name="Damian"></ref> הוא גם היה מעורב בוועדת שיתוף הפעולה האנגלו-נורווגית, ועל עבודתו הוכרז כמפקד מסדר אולף הקדוש.<ref name="nkl1"></ref>

== לקריאה נוספת ==
* 
* 

== הערות שוליים ==

קטגוריה:אנשי צבא בריטים במלחמת העולם השנייה
קטגוריה:תנועת הצופים
קטגוריה:בריטים שנולדו ב-1888
קטגוריה:בריטים שנפטרו ב-1969
וולף קורסונסקי

וולף בורוכוביץ' קורסונסקי (ברוסית: Вольф Борухович Корсунский; 1923 – 1950) היה טייס יהודי-סובייטי, גיבור ברית המועצות.
== ביוגרפיה ==
נולד בעיר באחמוט באוקראינה במשפחת פועלים. קיבל השכלה מקצועית. התנדב לשירות הצבאי בגיל 17 שנת 1940. ב-1942 סיים בית הספר לטיס בעיר אוראלסק, בו הוכשר להיות טייס של מטוסי איליושין-2.

מיולי 1942 לחם במסגר רגימנט מפציצי סער מס' 103. השתתף בקרבות ב:קרב על הקווקז, קרבות לשחרור חצי האי קרים, שחרור בלארוס, קרבות בפולין ובפרוסיה המזרחית. במהלך המלחמה ביצע 161 משימות קרביות, בהן השמיד ציוד לחימה וחיילי אויב רבים. על פועלו במהלך המלחמה לו ב-18 באוגוסט 1945 תואר גיבור ברית המועצות.

לאחר המלחמה נשאר לשרת בצבא הקבע. שירת כסגן מפקד טייסת ביחידה אווירית שהוצבה במזרח גרמניה. נהרג בתאונה אווירית ב-17 במרץ 1950. נקבר בעיר הולדתו בחמוט.
אחד מרחובות העיר קרוי על שמו.
==קישורים חיצוניים==
* [https://www.warheroes.ru/hero/hero.asp?Hero_id=2983 ביוגרפיה של וולף קורסונסקי באתר "גיבורי המדינה"] 
* [https://www.jewmil.ru/index.php/biografii/korsunskiy-volf-borukhovich ביוגרפיה באתר המוקדש ליהודים, לוחמי הצבא האדום במלחמת העולם השנייה] 

קטגוריה:טייסים סובייטים במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:טייסים יהודים סובייטים
קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור הכוכב האדום
קטגוריה:מקבלי עיטור הדגל האדום
קטגוריה:מקבלי עיטור המלחמה הפטריוטית הגדולה
קטגוריה:סובייטים שנולדו ב-1923
קטגוריה:נפטרים ב-1950
מרחב כנרת

תחנת משטרת [[מעלות-תרשיחא]]
מרחב כנרת הוא אחד משלושת המרחבים של מחוז צפון של משטרת ישראל. מרחב כנרת חולש במזרח ברמת הגולן, בצפון באצבע הגליל, במערב במעלות-תרשיחא ובדרום בקיבוץ גשר ובכפר תבור. המרחב הוא הגדול ביותר במרחב הצפון.

מטה המרחב שוכן סמוך לצומת הרחובות דרך הגליל ו-ל"א, צפת.

מפקד המרחב הנוכחי הוא תת-ניצב רן לוי.

== תחנות ==
תחנת משטרת [[טבריה]]
תחנת משטרת [[צפת]]
מרחב כנרת מאגד 5 תחנות:
{| class="wikitable"
|+
!תחנה
!כתובת
!אחריות בגזרת התחנה
|-
|גולן
|שיאון פינת גילבון, קצרין
|מועצה אזורית גולן, קצרין
|-
|צפת
|דרך הגליל 1,צפת
|פרוד, צפת, אמירים, שפר, כפר שמאי, ביריה, מירון, אור הגנוז, כדיתה, בר יוחאי, כפר חושן, ג'ש, דלתון, כרם בן זמרה, צבעון, סאסא, דוב"ב, ברעם, יראון, אביבים, מלכיה ועלמה
|-
|מעלות תרשיחא
|כביש 8833, מעונה
|מתת, נטועה, אלקוש, פסוטה, אבירים, חורפיש, פקיעין, צוריאל, מעלות-תרשיחא, עין יעקב,
כפר ורדים, מעיליא, מעונה, יאנוח-ג'ת, גיתה, מגדל תפן, לפידות, גיתה, כסרא-סמיע
|-
|ירדן
|דרך הגליל פינת מעלה גיא אוני, ראש פינה
|חצור הגלילית, ראש פינה, כחל, עמיעד, כורזים, אמנון, כרכום, אליפלט, כפר הנשיא, טובא-זנגרייה,
מחניים, גדות, משמר הירדן, איילת השחר, שדה אליעזר ויסוד המעלה
|-
|טבריה
|דרך מנחם בגין, טבריה
|מועצה אזורית עמק הירדן, טבריה, יבנאל, ארבל, לביא, הזורעים, שרונה, כפר כמא, בית קשת,
שדה אילן, אילניה, גבעת אבני, מצפה נטופה, מע'אר, קדרים, חוקוק ועיילבון
|}

== הערות שוליים ==

קטגוריה:מרחבי משטרת ישראל
קטגוריה:מחוז הצפון (משטרה)
All by Myself (שיר של אלוק, סיגלה ואלי גולדינג)

"All by Myself" הוא סינגל של התקליטן הברזילאי אלוק, התקליטן הבריטי סיגלה והזמרת-יוצרת הבריטית הבריטית אלי גולדינג. השיר יצא ב-7 באוקטובר 2022 בהוצאת חברת התקליטים אלוק מיוזיק ו-B1 רקורדינגס. השיר מופיע במהדורת הדלוקס של אלבום האולפן החמישי של גולדינג, Higher Than Heaven. השיר נכתב על ידי אלוק, אנדרו וולס, אנתוני רוסומנדו, אלי גולדינג, מרטין גור, OhYes וטום מאן, והופק על ידי אלוק, סיגלה, אנדרו וולס ו-OhYes.

נכון לנובמבר 2023, השיר הושמע למעלה מ-2 מיליון פעמים ביוטיוב,<ref></ref> ולמעלה מ-118 מיליון פעמים בספוטיפיי.<ref></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" |תאריך
! scope="col" |פורמט
! scope="col" |חברת תקליטים
! scope="col" |הערות
|-
! scope="row" |עולמי
| 7 באוקטובר 2022
|הורדת מוזיקה, הזרמת מוזיקה
| rowspan="2" |אלוק מיוזיק, B1 רקורדינגס
| style="text-align:center;" |<ref name="nocturnal"></ref>
|-
! scope="row" |איטליה
| 13 באוקטובר 2022
|איירפליי
| style="text-align:center;" | <ref></ref>
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי אלוק
קטגוריה:שירי סיגלה
קטגוריה:שירי אלי גולדינג
קטגוריה:שירים באנגלית
קטגוריה:שירים שנכתבו על ידי אלי גולדינג
קטגוריה:שירי דאנס-פופ
פרסי המוזיקה במדיה של הוליווד

פרסי המוזיקה במדיה של הוליווד (HMMA) הוא ארגון פרסים לכבוד מוזיקה מקורית (שירים ופרטיטורה) בכל צורות המדיה החזותית כולל סרטים, טלוויזיה, משחקי וידאו, קדימונים, פרסומות מסחריות, סרטים תיעודיים, וידאו קליפים ותוכניות מיוחדות. ה-HMMA היה טקס הפרסים הראשון שכלל קטגוריית פיקוח על מוזיקה. המועמדויות והזוכים של HMMA יצגו היסטורית טקסי פרסים מרכזיים שנערכו חודשים לאחר מכן. האירוע המרכזי השנתי של HMMA, שנערך בשבוע שלפני חג ההודיה, כולל הופעות מוזיקה חיה, הגשת פרסים של ידוענים, מחווה לסמלים של תעשיית המוזיקה ופרסים למלחינים, פזמונאים ומבצעים.<ref></ref>

== קטגוריות ==

==קישורים חיצוניים==
* 

== הערות שוליים ==

קטגוריה:פרסי מוזיקה אמריקאיים
קטגוריה:ארצות הברית: פרסים קולנועיים
Stay the Night (שיר של סיגלה וטליה מאר)

"Stay the Night" הוא סינגל של התקליטן הבריטי סיגלה והזמרת הבריטית טליה מאר . השיר יצא ב-20 במאי 2022 בהוצאת חברת התקליטים מיניסטרי אוף סאונד ו-B1 רקורדינגס.

נכון לנובמבר 2023, השיר הושמע למעלה מ-92 מיליון פעמים בספוטיפיי,<ref></ref> ולמעלה מ-8 מיליון פעמים ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!הממלכה המאוחדת (BPI)
|זהב
|400,000
|}

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" |תאריך
! scope="col" |פורמט
! scope="col" |חברת תקליטים
!הערות
|-
! scope="row" |עולמי
| 20 במאי 2022
|הורדת מוזיקה, הזרמת מוזיקה
|מיניסטרי אוף סאונד, B1 רקורדינגס
|<ref name="PRA2"></ref>
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי סיגלה
קטגוריה:שירים באנגלית
קטגוריה:שירים שנכתבו על ידי סיגלה
קטגוריה:שירי מוזיקת האוס
The Hunger Games: The Ballad of Songbirds & Snakes (פסקול)

The Hunger Games: The Ballad of Songbirds & Snakes (Music From & Inspired By) הוא אלבום הפסקול של הסרט "משחקי הרעב: בלדה לנחשים וציפורי שיר" משנת 2023 שמבוסס על הרומן "בלדה לנחשים וציפורי שיר" משנת 2020 של סוזן קולינס. הסרט החמישי בסדרת סרטי "משחקי הרעב" שמהווה פריקוול לסרט הראשון.

פסקול הסרט יצא לאור ב-17 בנובמבר 2023 על ידי גפן רקורדס, במקביל לתאריך היציאה לקולנוע של הסרט. הפסקול כולל שירים בביצוע רייצ'ל זגלר, המככבת בסרט, וכן שירים של אמנים צעירים מז'אנר הפולק/אמריקנה.

== רקע ==
ב-26 באפריל ב-CinemaCon, הבמאי פרנסיס לורנס הודיע כי דייב קוב יפיק את אלבום הפסקול שיכיל גרסאות של רצועות מהפסקולים הקודמים. מכיוון שהמוזיקה "משחקת" תפקיד בולט יותר בפריקוול, צוות ההלחנה הושפע מאוד פולק/אמריקנה. גם הזמרת לורטה לין הצטרפה להלחנת הפסקול, והייתה מעורבת במתן תשומות יצרתיות לצוות.

== סינגלים ==
ב-16 בספטמבר 2023, הגרסה לשיר של הדמות הבדיונית "לוסי גריי" - "The Hanging Tree" מהסרט "משחקי הרעב: עורבני חקיין - חלק א'" (במקור מביצוע של השחקנית ג'ניפר לורנס) משנת 2014 הוקרנה בסרטון תדמית לסרט. השיר במלואו יצא לאור ב-20 באוקטובר, כסינגל מוביל. ב-1 בנובמבר, אוליביה רודריגו הודיעה שהיא תבצע את השיר "Can't Catch Me Now" לפסקול הסרט, ושהשיר יהיה הרצועה הראשונה באלבום. השיר יצא לאור כסינגל יומיים לאחר מכן, וקליפ לרצועה שוחרר ב-13 בנובמבר.

== רשמית רצועות ==

== מועמדויות ==
{| class="wikitable"
|+
!פרס
!תאריך
!קטגוריה
!מועמד (ים)
!תוצאה
!הערה
|-
|פרס המוזיקה במדיה של הוליווד
|15 בנובמבר 2023
|השיר הטוב ביותר - סרט מדע בדיוני/פנטזיה
|"Can't Catch Me Now"
נכתב על ידי דן ניגרו ואוליביה רודריגו; בביצוע רודריגו
|
|

|}

== מיקומי שיא ==

== קישורים חיצוניים ==

== הערות שוליים ==

קטגוריה:פסקולי סרטים
קטגוריה:פסקולים באנגלית
ליאל אל-איח'תיאר

ליאל אל-איח'תיאר (בערבית: ليال الاختيار, בתעתיק מדויק: ליאל אלאח'תיאר) היא אשת תקשורת לבנונית.

==ביוגרפיה==
ליאל אל-איח'תיאר סיימה את לימודיה במכללה לרפואה עם התמחות ברדיולוגיה, לאחר מכן למדה מנהל עסקים לפני שעברה ללימודי תקשורת בלונדון, ונכנסה לתחום התקשורת.

היא נשואה, ויש לה בן אחד.

==קריירה בתקשורת==
ליאל אל-איח'תיאר עבדה במספר ערוצי טלוויזיה לבנוניים וערביים מאז שנכנסה לתחום התקשורת. היא ניהלה דיאלוגים פוליטיים מיוחדים ב-OTV בין 2017 ל-2018, ואז ב-2018 פנתה לתאגיד השידור הלבנוני (LBC), שם עבדה בהכנת והגשת עלוני חדשות והגישה מספר תוכניות, כולל "נָהַארְכֻּם סָעִיד" ("שיהיה לכם יום טוב") לפני שהגישה את התפטרותה מהתאגיד ב-29 בנובמבר 2020 אז עברה לערוץ אל-חורה, בו הגישה את התוכנית "הסצנה הלבנונית" לפני שהגישה את התפטרותה ממנה ב-14 בינואר 2022 כדי לעבור ממנה לערוץ אל-ערביה המשודר מדובאי שם היא מגישה מספר תוכניות.

ב-5 באוקטובר 2021, היא נבחרה במקום השני ברשימת אנשי התקשורת המשפיעים בעולם הערבי לשנת 2021.

===איומים והאשמות===
בציוץ ברשת טוויטר מיוני 2021 כתבה אל-איח'תיאר שהיא מקבלת איומים ברצח ממקורבים למיליציות לבנוניות ובעיקר מכיוון של תנועת חזבאללה עקב אמירות שלה כנגד תנועות אלו.

במהלך מלחמת חרבות ברזל ראיינה את דובר צה"ל בערבית, אביחי אדרעי, מה שהביא לקמפיין תקשורתי נגדה. התביעה הצבאית בלבנון הגישה נגדה תביעה משפטית.

==הערות שוליים==

קטגוריה:עיתונאיות לבנוניות
קטגוריה:רופאות
קטגוריה:שדרניות רדיו וטלוויזיה
קטגוריה:שדרני רדיו וטלוויזיה
Nostalgia

Nostalgia (בעברית: נוסטלגיה) הוא אלבום האולפן החמישי של הראפר והזמר האמריקאי רוד וייב . הוא יצא דרך אלמו רקורדס ב-15 בספטמבר 2023. האלבום מכיל שיתופי פעולה עם ווט , 21 סבאג' וסיידי ג'ין . הוא קודם על ידי חמישה סינגלים: "Fight the Feeling", "Call Your Friends", "Come See Me", "Boiz Don't Cry" ו-"Checkmate".

== רקע וקידום ==
רוד וייב הוציא את הסינגל המוביל של האלבום, "Fight the Feeling", ב-31 במרץ 2023. השיר עורר תגובות שליליות מאנשים שסברו שהמוזיקה שלו הפכה ל"רגשית מדי". עם זאת, הוא טען שכתב את השיר כשחשב על שונאיו.<ref></ref> ב-16 באוגוסט 2023, רוד הכריז על האלבום והוציא את הסינגל השני "Call Your Friends" יומיים לאחר מכן.<ref></ref> הוא גם התייחס לטענות שהזיז את תאריך היציאה מספר פעמים בעבר, ואמר שזו הפעם הראשונה שהוא מזכיר תאריך כלשהו.<ref></ref><ref></ref> ב-11 בספטמבר הכריז רוד על סיבוב ההופעות "Nostalgia Tour", סיבוב הופעות בצפון אמריקה לאלבום שאמור להתקיים מאוקטובר עד דצמבר 2023.<ref></ref> סיבוב ההופעות בן 35 המופעים בצפון אמריקה יכלול אורחים מיוחדים: ארי לנוקס, Toosii, ג'י הרבו ו-Eelmatic.<ref></ref>

== הופעה מסחרית ==
בארצות הברית, האלבום הופיע לראשונה בראש מצעד הבילבורד 200, והרוויח 137,000 יחידות שקולות לאלבום (כולל 1,500 במכירות טהורות) בשבוע הראשון. זה הפך לאלבום השלישי של וייב שהגיע לראש המצעד, ולשישי שהגיע לעשירייה הפותחת. האלבום גם צבר סך של 187.51 מיליון השמעות לפי דרישה של שיריו. בשבוע השני שלו, האלבום נשאר במקום הראשון במצעד, וצבר עוד 88,000 יחידות, הפרש של 500 יחידות מעל האלבום הקרוב ביותר, Guts של אוליביה רודריגו.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!עותקים
|-
!ארצות הברית (RIAA)<ref></ref>
|זהב
|500,000
|}

== קישורי אלבומים ==

== הערות שוליים ==

קטגוריה:אלבומי 2023
קטגוריה:אלבומים שהופקו על ידי רוני ג'יי
קטגוריה:אלבומים באנגלית
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב בארצות הברית
החזית הפרוגרסיבית הלאומית

החזית הפרוגרסיבית הלאומית היא קואליציית מפלגות פוליטיות סורית שהוקמה ב-7 במרץ 1972, כתנועת התיקון בראשות הנשיא חאפז אל-אסד. בחזית ישנם 6 מפלגות תחת הנהגת מפלגת הבעת'. האמנה של הקואליציה קובעת שההנהגה המרכזית שלה מורכבת מיו"ר, תשעה חברים ממפלגת הבעת', ושני חברים מכל שאר המפלגות. המפלגות המרכיבות את החזית אינן מורשות לחפש תומכים בצבא או באגודות הסטודנטים. בדצמבר 2000 התיר פיקוד מפלגת הבעת' ל6 מפלגות הקואליציה לפתוח משרדים מחוזיים ולהוציא עיתונים בפומבי. 

מאז תחילת 2018 עמל הבעת' לשקם את מוסדותיו באזורים שהוחזקו בעבר על ידי המורדים תוך ביסוס נוכחותו בשטחים שבשליטת המשטר. מאמצים אלה באו לידי ביטוי כאשר המפלגה ביססה מחדש את שליטתה החברתית והפוליטית באמצעות בחירות מקומיות שנערכו בספטמבר 2018, הראשונות מאז 2011. הבחירות, שהבעת' סייע לארגן, שימשו כמנגנון לתגמול נאמני הבעת' באמצעות קידומם לעמדות כוח והבטחת עלייתה של המפלגה בשלטון המקומי. רשימות הבעת' רצו ללא התנגדות בחלק מהיישובים ואילו באחרים שליטתו של הבעת' בהרכבת רשימות אלקטורליות אפשרה לו לצמצם את השפעתן הפוטנציאלית של מפלגות אחרות בתוך החזית הלאומית הפרוגרסיבית. הדבר הבטיח כי מועמדי הבעת' יזכו ליתרון משמעותי, צעד שעורר את זעמה של המפלגה הסוציאלית הלאומית הסורית והניע אותה להסיר את מועמדיה בחומס ובסוידה מרשימת החזית הפרוגרסיבית. 

בבחירות הכלליות לפרלמנט ביולי 2020 ביסס הבעת' עוד יותר את כוחו הפוליטי. בעוד שניצחון המפלגה בבחירות והדומיננטיות שלה בפרלמנט היו צפויים, המידה שבה הבעת' יבטיח את חלקו במושבים בגוף המחוקק של סוריה לא הייתה כזו. לאחר שדחה את הבחירות מספר פעמים לפני שהחליט על התאריך ביולי, תמרונים פוליטיים של משטר אסד הצביעו על כך שהבעת' נחוש לחתור תחת כל מועמד עולה של החזית שהוא רואה בו איום. עד תחילת 2020 צמצם הבעת' שני פלגים של המפלגה הסוציאלית הלאומית הסורית, סיעת האינתיפאדה בעלת התפיסה הרפורמיסטית וסיעת אמנה הנתמכת על ידי ראמי מח'לוף, אך אפשר לפעילות סיעת מרכז, שבסיסה בביירות, להימשך ללא הפוגה בשדה הקרב ובפרלמנט, שם החזיקה בשבעה מושבים. בסופו של דבר הוציא הבעת' מספר רב של חברי המפלגה הסוציאלית הלאומית הסורית מרשימות הבחירות של החזית הפרוגרסיבית; רק שלושה מושבים הבטיחו את מושביהם בפרלמנט החדש ביולי 2020. התוצאות הרשמיות הראו כי החזית הפרוגרסיבית זכתה ב-177 מתוך 250 מושבי הפרלמנט; מתוך 177 המושבים, לפחות 160 היו חברי מפלגת הבעת', מה שהגדיל את חלקה הכולל. תוצאות הבחירות סיפקו אזהרה לחברי מפלגת הבעת' לשעבר ולתומכי ממשלה חוצת עדתיות, שפנו יותר ויותר למפלגות אחרות התומכות במשטר.

== קישורים חיצוניים ==
* 
* [https://www.encyclopedia.com/humanities/encyclopedias-almanacs-transcripts-and-maps/national-progressive-front-syria אנציקלופדיה]
* [https://carnegieendowment.org/sada/83906 קרן קרנגי לשלום בינלאומי]

קטגוריה:סוריה: פוליטיקה
קטגוריה:מפלגות שהוקמו ב-1972
מיקה (שיר)

מיקה הוא שיר בביצוע המוזיקאי והזמר הישראלי אפרים שמיר, שהתפרסם ב־1971. יאיר רוזנבלום כתב, הלחין ועיבד את השיר.

ב־1991 ביצע שלומי שבת גרסת כיסוי לשיר, בעיבוד ארקדי דוכין, שנכללה באלבומו השלישי של שבת, "אל תלכי רחוק מדי".

== על השיר ==
יאיר רוזנבלום כתב, הלחין ועיבד את השיר ב־1971 כשיר אהבה למיקה מרידור (בתו של יעקב מרידור), שעימה עבד בלהקת פיקוד המרכז, בזמן שהיא שירתה בלהקה והוא היה המנהל המוזיקלי שלה. רוזנבלום סיפר שמרידור הייתה חברתו.

עיקר עבודתו של רוזנבלום הייתה בתחום ההלחנה, אולם לפעמים הוא גם כתב מילים כאשר הייתה לו "מעורבות אישית גבוהה", כפי שהיה במקרה הזה: 

רוזנבלום אמר בתוכנית הטלוויזיה לעיל שאפרים שמיר היה משוחרר טרי מהצבא כשפנה אליו בבקשה לשיר את השיר, אולם באתר של רוזנבלום כתוב ששמיר היה עדיין בשירות (בלהקת הנח"ל) בעת הפנייה. דני סנדרסון ליווה בגיטרה.

אפרים שמיר סיפר לימים שהחשיב את הצעתו של רוזנבלום כמאוד מרגשת: "הוא הציע לי לבטא את אהבתו, להיות הקול שלו. זה מאוד החמיא לי". שמיר ציין שני היבטים מוזיקליים חדשניים לזמנו בשיר, בוודאי בישראל: גבר ששר עם קול גבוה, וכן זמרה רומנטית מאוד: "רומנטיקה בישראל הייתה עם קריצה. [...] "אף אחד לא אמר, לא שר, לא הפגין רומנטיות בלי הדאחקה. זה פתאום היה שיר בלי הדאחקה.

מכל מקום, ההפתעה שתכנן רוזנבלום לא הועילה. מיקה מרידור התחתנה כעבור זמן קצר, בגיל 20, עם יגאל בשן, לו הייתה נשואה כמעט 50 שנה, עד מותו. לימים אמרה: "החיים שלי התחילו כשהכרתי את יגאל בצבא, בגיל 19, משם התחילו חיי. מה שהיה קודם – לא מעניין".

=== המחזמר "מיקה שלי" ===
לאור הצלחת השיר, חובר סביבו סיפור בדיוני כבסיס למחזמר משירי יאיר רוזנבלום (כולל השיר "מיקה"), שבו הדמות הראשית נושאת את השם "מיקה". מחזמר הלהיטים "מיקה שלי" הועלה על הבמות ב־2003, בבימוי גדי ענבר ובהשתתפות בוגרי בית הספר "בית צבי". ביולי 2018 החלו ההצגות של הפקה נוספת של "מיקה שלי", והפעם בתיאטרון הלאומי "הבימה", בעיבודו ובבימויו של משה קפטן ובהשתתפותם של יובל דיין, מיקי קם ואחרים.

== מצעדי פזמונים ==
"מיקה" ערך את הופעת הבכורה שלו במצעד הפזמונים השבועי של הגל הקל ב־14 ביוני 1971. הוא צעד 10 שבועות עד 23 באוגוסט 1971, אז יצא מהמצעד. בשיאו הגיע למקום הראשון ב־26 ביולי 1971.

במצעד השנתי של קול ישראל לשנת תשל"א השיר הגיע למקום ה־21. במצעד השנתי של גלי צה"ל הוא הגיע למקום ה־17.

=== מיקומי שיא ===

== קישורים חיצוניים ==

* [https://www.nagnu.co.il/אקורדים/אפרים_שמיר/מיקה אקורדי השיר "מיקה"], באתר nagnu.co.il
* [https://youtu.be/EHsrYS7Fm8c?si=SXlKZyXlf9t7OOtX "מיקה" בביצוע שלומי שבת, 1991], באתר יוטיוב

== ביאורים ==

== הערות שוליים ==

קטגוריה:שירי 1971
קטגוריה:סינגלים מ-1971
קטגוריה:שירי שלומי שבת
קטגוריה:שירים בעברית
קטגוריה:שירים שהולחנו על ידי יאיר רוזנבלום
קטגוריה:שירים ממחזות זמר
קטגוריה:סינגלים שהגיעו למקום הראשון בישראל
רכבת משוריינת

אחד מקרונות הרכבת המשוריינת, פולין 1939
רכבת משוריינת היא רכבת המותאמת לתנאי שדה הקרב. ומוגנת בשריון ובדרך כלל חמושה בכבדות על ידי קרונות של ארטילריה ומקלעים בנוסף לקרון נ"מ, לוחמי חי"ר, נ"ט וקרון פיקוד.

== היסטוריה ==
הרכבות המשורינות שימשו החל מהמאה ה-19 ותחילת המאה ה-20 כאשר הן הציעו דרך חדשנית ויעילה להעביר במהירות כמויות גדולות של כלי נשק, או לחלופין לשמש כמבצר חמוש ונייד. השימוש בהן כמעט וחדל מכיוון שרכבי כביש מודרניים הציעו גמישות רבה יותר, ומכיוון שרכבות משוריינות היו פגיעות מאוד לחבלה כמו גם להתקפות מדויקות כגון מהאוויר וכדומה. רכבות משוריינות שימשו במהלך המאה ה-19 במלחמת האזרחים האמריקנית (1861–1865), במלחמת צרפת-פרוסיה (1870–1871), במלחמות הבורים הראשונה והשנייה (1880–1881 ו-1899–1902), ובמהלך ה-20 המאה במהפכה המקסיקנית (1910–1920), במלחמות העולם הראשונה (1914–1918) והשנייה (1939–1945) במלחמת הודו-סין הראשונה (1946–1954) ובמרד פאוליסטה של 1924 והמהפכה החוקתית בברזיל בשנת 1932 ועוד. השימוש האינטנסיבי ביותר ברכבות משוריינות היה במהלך מלחמת האזרחים הרוסית (1918–1920). כפי שכבר צוין השימוש ברכבות משוריינות ירד משמעותית אבל עדיין היה ניתן לראותו ממנו מעט בין היתר במלחמות שניהל רוסיה לאחר התפרקות ברית המועצות ועד ימנו כולל מלחמת אוקראינה–רוסיה כמו במקומות נוספים.

בנוסף ידוע על גם על חשמליות שישמשו כרכבת משוריינת בקרב על מוסקבה מהפכת אוקטובר ובמרד הלאומי הסלובקי במהלך מלחמת העולם השנייה.

== קישורים חיצוניים ==

== הערות שוליים ==

קטגוריה:רכבות
קטגוריה:שריון
הבחירות לנשיאות מצרים (2023)

הבחירות לנשיאות מצרים 2023 הן בחירות לתפקיד נשיא מצרים שהתקיימו ב-10 בדצמבר–12 בדצמבר 2023 הנשיא המכהן עבד אל-פתאח א-סיסי התמודד וניצח בבחירות אלה מול 3 מתמודדים נוספים. 

==רקע==
החל מ-8 ביוני 2014 מכהן א-סיסי כנשיא המדינה כאשר הכהונה הקצובה היית ל-4 אך זו שונתה וכעת היא עומד על 6 שנים, בבחירות שנערכו ב-2018 נבחר א-סיסי עם 97.11% מהקולות כאשר אחוזי ההצבעה היו נמוכים והגיעו ל-41% בלבד.

רבים מהמועמדים נגדו נפסלו או פרשו והבחירות נערכו אל מול מתמודד בודד שנחשב כפרו ממשלתי.

===מערכת בחירות===
החוקה מצרית קובעת כי הליכי הבחירות לא יחלו מוקדם מ-120 ימים, לפני סיום כהונת הנשיא הנוכחית. כמו כן קובעת החוקה כי תוצאות הבחירות לא יפורסמו מאוחר מ-30 ימים לאחר הבחירות.

==מועמדים==
המועמדים הבאים נרשמו ואושרו על ידי ועדת הבחירות:
* חזאם עומר – יושב הראש של מפלגת העם הרפובליקנית הגיש את מועמדותו ב-13 באוקטובר.
* עבד אל-פתאח א-סיסי – הנשיא המכהן הגיש את מועמדותו ב-7 באוקטובר.
* עבד אל-סנאד ימאמה – יושב ראש מפלגת הוופד החדשה הגיש את מועמדותו ב-9 באוקטובר.
* פריד זהראן – יושב ראש המפלגה הפוליטית הסוציאל-דמוקרטית הגיש את מועמדותו ב-8 באוקטובר.

===מועמדים אחרים שהצהירו כי יתמודדו אך טרם אושרו===
* פואד בדרווי – חבר פרלמנט בעבר מטעם מפלגת הוופד החדשה.
* אחמד אל-פאדלי – יושב ראש מפלגת השלום הדמוקרטי.

===מועמדים שפרשו או נפסלו===
* ג'מלה איסמעיל – יושבת ראש מפלגת החוקה המצרית, פרשה ב-11 באוקטובר.
* אחמד טנטאווי – חבר פרלמנט לשעבר מטעם מפלגת הכבוד המצרית, נפסל בטענה כי לא קיבל את מספר החתימות המינימלי.

==טוהר הבחירות==
תומכי האופוזציה במצרים טוענים כי הבחירות אינן חופשיות וניצחונו של א-סיסי מובטח. מספר טענות עלו, בהן כי מכשיר הטלפון של מועמד האופוזיציה אחמד טנטאווי נפרץ וכי תמוכיו נתקלים בקשיים בהשגת חתימות ובהשתתפות הוגנת בבחירות.

==הערות שוליים==

2023
קטגוריה:2023 בפוליטיקה
קטגוריה:2023 במצרים
מועדון דיר אבי סעיד

מועדון דיר אבי סעיד (בערבית: نادي دير أبي سعيد) הוא מועדון כדורגל ירדני המשתתף בליגת הכדורגל הירדנית השנייה. המועדון נוסד בשנת 1976 בדיר אבו סעיד בצפון ירדן.

== נשיאי מועדונים ==

המועדון שיחק בליגת העל הירדנית בכדורגל בעונת 2016/2017 ועונת 2017/2018.<ref>[https://www.jbf.jo/ar/parent-team/show/10/dair-abi-saeed الاتحاد الأردني لكرة السلة] </ref>

== הערות שוליים ==

קטגוריה:קבוצות כדורגל ירדניות
קטגוריה:קבוצות כדורגל שהוקמו ב-1976
טרי ורטס

טרי ורטס (באנגלית: Terry Wayne Virts; נולד ב-1 בדצמבר 1967, בלטימור) הוא טייס קרב ואסטרונאוט בתוכנית מעבורות החלל של נאס"א. הוא היה מפקד משלחת מס' 43 לתחנת החלל הבין-לאומית.

==ביוגרפיה==
טרי ורטס נולד בבלטימור וגדל בעיירה קולמביה שבמרילנד. לאחר סיום בית הספר הוא התחיל ללמוד באקדמיית חיל האוויר של ארצות הברית ממנה בשנת 1989 קיבל תואר ראשון במתמטיקה. בשנת 1988 הוא היה בשנת לימודים בצרפת במסגרת החלפת סטודנטים. בשנת 1997 הוא קיבל תואר שני בהנדסת אווירונאוטיקה מאוניברסיטה בסינסינטי.

בשנת 1989 ורטס קיבל הסמכה כטייס קרב והוצב על מטוס "ג'נרל דיינמיקס F-16 פייטינג פלקון" בבסיס החיל בפלורידה. בהמשך הוא שירת בגרמניה ובקוריאה הדרומית. הוא ביצע מספר טיסות מבצעיות מעל עיראק.

בשנת 1997 ורטס קיבל הסכמה כטייס ניסוי לאחר סיום קורס בבסיס חיל האוויר אדוארדס.

בסך הכול ורטס הגיע ל-5,300 שעות טיסה ב-40 מטוסים.

==שירות בתחום החלל==
בשנת 2000 ורטס נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

בפברואר 2010 ורטס טס לחלל כטייס במשימה STS-130 במעבורת החלל אנדוור (ג'ורג' זאמקה היה מפקד צוות). המטרה הייתה להביא מודול מגורים חדש "טרנקוויליטי" (שלווה), ואת מודול "קופולה" ולבצע מספר ניסויים. בנוסף הובאו חלקי חילוף ומצרכים שונים.

בנובמבר 2014 הוא טס בפעם השנייה בחללית סויוז TMA-15M והצטרף למשלחת מס' 42 לתחנת החלל הבין-לאומית בפיקוד ברי וילמור. לאחר סיום עבודת המשלחת ורטס מונה למפקד משלחת מס' 43 לתחנת החלל הבין-לאומית. הוא חזר לכדור הארץ לאחר 199 ימים בחלל.

בשנת 2016 ורטס פרש מנאס"א.

==לאחר פרישה==
לאחר פרישה ורטס עוסק במגוון נושאים. הוא מופיע עם הרצאות ובתוכניות טלוויזיה. הוא כתב מספר ספרים על ניסיונו בתחום החלל.

בשנת 2019 ורטס היה חבר צוות שהשלים טיסה סביב כדור הארץ דרך הקטבים בזמו שיא של 46 שעות ו-20 דקות.

==קישורים חיצוניים==

* [http://www.spacefacts.de/bios/astronauts/english/virts_terry.htm ביוגרפיה]

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:מעוטרי מדליית האוויר
קטגוריה:אנשי צוות תחנת החלל הבין-לאומית
קטגוריה:אמריקאים שנולדו ב-1967
DAMPE

DAMPE (Dark Matter Particle Explorer, חוקר חלקיקים של חומר אפל) הוא טלסקופ שפועל משנת 2015. זה טלסקופ חלל ראשון ששוגר על ידי הרפובליקה העממית של סין. הלוויין גם נקרא Wukong על שם דמות מ"המסע למערב".

==משימה==
הטלסקופ מיועד לחקר קרינת גמא, אלקטרונים וקרינה קוסמית במטרה להעמיק את הידע בתחום חומר אפל. הפרויקט מנוהל על ידי האקדמיה למדעים של סין תוך שיתוף פעולה עם אוניברסיטאות באיטליה ושווייץ.

על הלווין הותקנו רגשים לזיהוי אלקטרונים ופרוטונים בתחום מ-GeV 5 ועד ל-TeV 10 וקרינה קוסמית בתחום מ-GeV 100 ועד ל-TeV 100.

הלוויין שוגר לחלל ב-17 בדצמבר 2015 והוצב במסלול מסונכרן-שמש בגובה 500 ק"מ.

לצורך קליטת הנתונים הוקמו 3 תחנות קרקע. פעמיים ביום הלוויין עובר מעל השטח של סין ובתחנות קרקע מתקבלים נתונים יומיים בהקיף של 15 גיגהבייט.

זמן פעולה היה מתוכנן ל-3 שנים, אך הוא פעיל גם כיום (דצמבר 2023).

ממצאים מדעים ראשונים פורסמו בשנת 2017. בשנת 2019 פורסמו נתוני חקר פרוטונים וקרינה קוסמית.

== קישורים חיצוניים ==
* 
* [https://spaceflight101.com/spacecraft/dark-matter-particle-explorer/ תיאור פעילות]
* [https://space.skyrocket.de/doc_sdat/dampe.htm תיאור הלוויין]
* [http://www.pmo.cas.cn/dampe/ אתר הפרויקט] 
* [http://dpnc.unige.ch/dampe/ תיאור החללית]
* [https://www.eoportal.org/satellite-missions/dampe#mission-status תיאור ממצאים מדעים]

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים סינים
צ'אנגג'נג 6

צָ'אנְגְגֶ'נְג 6 או צעדה ארוכה 6 (בסינית: 长征五号, בפיניין: Chángzhēngwǔ, "צעדה ארוכה" על שם מצעדו המפורסם של מאו דזה-דונג, בקיצור CZ-6, באנגלית: Long March 6) הוא משגר לוויינים קל ממשפחת צ'אנגג'נג שפותח על ידי תאגיד הטכנולוגיה בתחום החלל של סין בשיתוף פעולה עם אקדמיה למדע החלל של שנחאי. השיגור הראשון בוצע בשנת 2015. המשגר יכול להביא מטען של כ-1,000 ק"ג למסלול מסונכרן-שמש.

הפיתוח התחיל בשנת 2001 וקיבל דחיפה משמעותית בשנת 2007. בשנת 2009 התקבל אישור רשמי לקידום התוכנית עד לייצור.

המשגר כולל 3 שלבים. השלב הראשון זהה למשגר צ'אנגג'נג 5. בשלב השני הותקן מדחף בודד YF-115 (במשגר צ'אנגג'נג 7 הותקנו 4 מדחפים מאותו דגם). בשלב השלישי הותקנו 4 יחידות של YF-85. בשנת 2022 שוגר לראשונה משגר מדגם "צ'אנגג'נג 6A" עם יכולת של כ-4,000 ק"ג.

לשיגורים הותאם כן שיגור LA-16 ו-LA-9A במרכז שיגור הלוויינים טאיואן. בדרך כלל השיגור כולל מספר לוויינים למטרות שונות.
==קישורים חיצוניים==

* [https://spaceflight101.com/spacerockets/long-march-6/ תיאור המשגר]
* [https://space.skyrocket.de/doc_lau/cz-6.htm רשימת שיגורים]

== הערות שוליים ==

קטגוריה:משגרי לוויינים וחלליות
קטגוריה:תוכנית החלל הסינית
קטגוריה:צ'אנגג'נג
מירב בן נתן

מירב בן נתן (נולדה ב-1969) היא פרופסור חבר קליני בבית הספר למקצועות הבריאות בפקולטה לרפואה ע"ש סאקלר באוניברסיטת תל אביב. בנוסף היא מנהלת בית הספר האקדמי לסיעוד במרכז הרפואי הלל יפה.

==ביוגרפיה==
פרופסור בן נתן היא אחות מוסמכת, בעלת תואר ראשון ושני בהצטיינות בחוג לסיעוד באוניברסיטת תל אביב ותואר שלישי בתחום הסיעוד והגרונטולוגיה באוניברסיטת חיפה. סיימה תואר שני נוסף במנהל עסקים באוניברסיטת תל אביב. עבדה כאחות במחלקה הגריאטרית במרכז הרפואי הלל יפה, כמדריכה קלינית בבית הספר לאחיות שבבית החולים, ובשנת 2011 מונתה למנהלת בית הספר. במקביל, משמשת כמרצה בבית הספר למקצועות הסיעוד באוניברסיטת תל אביב, ובשנת 2023 הועלתה לדרגת פרופסור חבר קליני, ובכך הייתה הראשונה לקבל מינוי במסלול פרופסור חבר קליני בבית הספר למקצועות הבריאות.

פרופסור בן נתן היא חוקרת מובילה בתחום אלימות במשפחה, חינוך בסיעוד ומעמד האחיות וחרתה על דגלה לקדם את מעמד הסיעוד בישראל. היא חברה בוועדת מנכ"ל משרד הבריאות בנושא אלימות במשפחה ובוועדת משרד הבריאות להפקת לומדה בנושא אלימות נגד קשישים. משנת 2011 ועד 2018 כיהנה כיושבת ראש העמותה הישראלית למחקר בסיעוד. פרסמה למעלה משמונים מאמרים מדעיים בכתבי עת בין-לאומיים.

==חיים אישיים==
בן נתן נשואה לאייל, מנהל פרויקטים בחברת ירוק אלפיים, ואם לשני בנים. מתגוררת בפרדס חנה-כרכור.

קטגוריה:אחיות ישראליות
קטגוריה:בוגרות בית הספר התיכון החקלאי פרדס חנה
קטגוריה:בוגרי בית הספר התיכון החקלאי פרדס חנה
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: בית הספר למקצועות הבריאות
קטגוריה:סגל המרכז הרפואי הלל יפה
קטגוריה:ישראלים שנולדו ב-1969
קטגוריה:ישראליות שנולדו ב-1969
סברינץ

סְבּרִינץ (בגרמנית: Sbrinz) היא גבינה קשה מאוד המיוצרת מרכז שווייץ. היא משמשת לעיתים קרובות כגבינה מגוררת במטבח השווייצרי, אם כי היא נאכלת גם בחתיכות קטנות. הגבינה מיוצרת רק ב-42 מחלבות במרכז שווייץ. בייצור גבינה זו משתמשים רק בחלב פרה מקומי. היא מתיישנת ונשמרת באזור עד שמוכנה לצריכה. זוהי הגבינה השווייצרית הקשה ביותר יחד עם הברנר הובלקזה.

סברינץ קיבלה את שמה כנראה מהעיר ברינץ שברמה הברנית (Berner Oberland). במאות ה-16 וה-17 עחיר זו הייתה נקודת איסוף הן לגבינות מאוברלנד והן ממרכז שווייץ. רוב הגבינה הועברה משם דרומה במעברי הרי האלפים. לקוחות בצפון איטליה קראו עד מהרה לגבינה "סברינץ" על שם המקום הזה. המונח הפך אז נפוץ גם בשווייץ. הסבר שני מבוסס על אימוץ מילת הניב הלומברדי "סברינזו", כינוי לגבינה קשה.<ref></ref>

== מאפיינים ==
סברינץ היא גבינה קשה במיוחד מלאה ושמנה. היא מכילה כ-40% עד 45% שומן מהחומר היבש. הגבינה חייבת להבשיל 16 חודשים לפני שניתן למכור אותה כסברינץ והטעם המלא שלה מתפתח רק לאחר כ-24–30 חודשים באחסון.

== היסטוריה ==
סברינץ היא אחת הגבינות האירופיות העתיקות ביותר. אבותיהם הקלטים של השווייצרים ייצרו גבינה מאות שנים לפני הולדת ישו.<ref></ref> ייתכן שהגבינה הזו הייתה אב קדמון לסברינץ המודרנית. במאה הראשונה לספירה, הסופר הרומי קולומלה (או פליניוס הזקן) מזכיר בכתביו את Caseus Helveticus (גבינה שווייצרית), שהיא כנראה הסברינץ.<ref></ref><ref></ref> מקורות אחרים טוענים שהגבינה מוזכרת בחוזים מסחריים שמתוארכים לסביבות שנת 1200. עם זאת נראה בטוח שהיא מוזכרת במסמכים משנת 1530, השמורים בארכיון המדינה בברן.<ref></ref>

החל משנת 2001, הוענקה לסברינץ הסמכה בשם כינוי מקור מבוקר (שווייץ) כלומר (Appellation d'origine protégée (Suisse) -AOC). ה-AOC מספק מפרטים למקור החלב ולתהליכים שיש לבצע על מנת שהגבינה תסומן כסברינץ. בשנת 2013, ההסמכה הוחלפה באישור כינוי מקור מוגן (Appellation d'origine protégée (AOP)).
quote=In the late Middle Ages, the «Sbrinz» hard cheese became a top Inner Switzerland export at the markets of Northern Italy. Not least because the mule track over the Grimsel and Gries Passes became a well- developed trade route.}}</ref>

== צריכה ==
סברינץ בת חמש
מקובל לצרוך סברינץ בכמה דרכים; אפשר להשתמש בה מגוררת, למשל על פסטה. ניתן לאכול אותה בחתיכות קטנות, לעיתים קרובות כדי ללוות יין. באופן מסורתי, סברינץ איננה נחתכת לעולם, אלא מגוררת, נשברת עם חותך מיוחד או שהיא מהוקצעת. אוכלים אותה גם בפרוסות דקות מהוקצעות מהגבינה הקשה. סברינץ נצרכת לעיתים קרובות עם לחם וחמאה.

== ראו גם ==
* רשימה של גבינות שווייצריות
* Bergkäse
* המורשת הקולינרית של שווייץ

== קישורים חיצוניים ==
* 

* [http://www.sbrinz.ch/ Official page] – in German, French, Italian and English.
== הערות שוליים ==

קטגוריה:גבינות שווייצריות
ג'וג'וטסו קאיסן 0 (סרט)

ג'וג'וטסו קאיסן 0 (ביפנית: 劇場版 呪術廻戦 0; ברומאג'י: Gekijōban Jujutsu Kaisen Zero) הוא סרט אנימה יפני משנת 2021 מהסוגה פנטזיה אפלה.<ref></ref> הסרט מבוסס על סדרת המאנגה "ג'וג'וטסו קאיסן 0" שהיא בעצמה פריקוול לסדרת המנגה "ג'וג'וטסו קאיסן". שתי סדרות המאנגה נוצרו על ידי גהגה אקוטאמי. הסרט בוים על ידי סונגהו פארק על בסיס תסריט שנכתב על ידי הירושי סקו והוקרן לראשונה ביפן בדצמבר 2021 בהפצת טוהו.

הסרט היה לסרט הרווחי ביותר ביפן בשנת 2021, ובנוסף הוא גם גרף 196.3 מיליון דולרים מההכנסות של הקרנותיו ברחבי העולם.<ref></ref>

== תקציר העלילה ==
עלילת הסרט מתמקדת בתלמיד התיכון יוטה אוקקוטסו שנאלץ להתמודד עם הטרדות בלתי פוסקות מצד בריונים בבית ספרו עד שיום אחד רוח רפאים שהיא למעשה חברת ילדותו, ריקה אורימוטו, אשר מתה בעבר בתאונה, הורגת את הבריונים. בעקבות כך אגודת ג'וג'וטסו, המתמחה בגירוש רוחות רפאים, מחליטה לסייע ליוטה לגרש את רוח הרפאים ממנו.

==קישורים חיצוניים==
* 

==הערות שוליים==

קטגוריה:סרטי IMAX
קטגוריה:סרטים על קללות
קטגוריה:אנימות ומאנגות פעולה
קטגוריה:סרטי 2021
קטגוריה:סרטי אנימה מ-2021
קטגוריה:סרטי אנימה
קטגוריה:סרטי אנימה שמבוססים על סדרות מאנגה
המפלגה הליברטריאנית (ארגנטינה)

המפלגה הליברטריאנית (בספרדית: Partido Libertario, בראשי תיבות PL) היא מפלגה ארגנטינאית שנחשבת למפלגת ימין-ימין רדיקלי. המפלגה מקדמת אלמנטים של אולטרה-שמרנות חברתית, אולטרה-ליברליזם כלכלי, ליברטריאניזם מינארכיזם ותפיסת מדינת שומר הלילה. המפלגה הוקמה ב-2018, ומאז 2019 מונהגת על ידי חאבייר מיליי, שנבחר לנשיא ארגנטינה בבחירות הכלליות ב-2023. המפלגה היא חברה מייסדת בקואליציית "החירות מתקדמת" , שגם אותה מוביל מיליי.

למפלגה יש נציגות לאומית החל מאוקטובר 2023, ויש לה נציגויות ב-11 מפרובינציות ארגנטינה (בואנוס איירס (עיר), בואנוס איירס (פרובינציה), לה פמפה, לה ריוחה, מנדוסה, סן חואן, סנטה פה, סנטיאגו דל אסטרו, קורדובה, קוריינטס וקטמרקה).

== היסטוריה ==
[[חאבייר מיליי, מנהיג המפלגה ונשיא ארגנטינה מאז 2023|ימין]]
המפלגה נוסדה בשנת 2018 על ידי קבוצה של צעירים שהתאגדו בעיקר ברשתות החברתיות ובפורומים אינטרנטיים שתמכו ברעיונותיו הליברטריאניים ואנרכו-קפיטליסטיים של הכלכלן חאבייר מיליי. ב-23 בפברואר 2019 הצטרף מיליי בעצמו למפלגה והפך לנשיא הכבוד שלה.

בבחירות 2019 השתתפה המפלגה בשם "חזית ההתעוררות" רק בבחירות לבית הנבחרים של ארגנטינה בפרובינציית קורדובה, אך לא עברה את הבחירות המוקדמות.

בבחירות 2021 התמודד מיליי מטעם המפלגה בבחירות לבית המחוקקים במחוז הבחירה של העיר בואנוס איירס, ונבחר עם 17% מהקולות.

בבחירות 2023 התמודד מיליי לנשיאות ארגנטינה מטעם קואליציית "החירות מתקדמת" . בבחירות המקדימות הוא סיים במקום הראשון עם 29.86% מהקולות, בסיבוב הראשון הוא קיבל 29.99% מהקולות אך הפסיד לשר הכלכלה סרחיו מאסה מהאיחוד למען המולדת , שזכה ב-36.78% מהקולות. בסיבוב השני הוא ניצח את מאסה ברוב של 55.69% מול 44.30% ונבחר לנשיא ארגנטינה.

== אידאולוגיה ==
ארגון הנוער של המפלגה, הנוער הליברטריאני]]
המפלגה מתוארת לעיתים קרובות כמפלגת ימין עד ימין רדיקלי. האידאולוגיה של המפלגה מתוארת במצע שלה ככזו שמתמקדת בליברטריאניזם, נשענת על שוק חופשי ודרגולציה ודוגלת בחילוניות ומינארכיזם. חלק נכבד מחברי המפלגה תומך גם בליברליזם קלאסי, אנרכו-קפיטליזם ואנטי-קומוניזם.

מנהיג המפלגה, חאבייר מיליי, הביע בעבר דעות אולטרה-שמרניות, כולל התנגדות להפלות מלאכותיות, גם במקרים של התעללות מינית, ולחינוך מיני בבית הספר.

== קישורים חיצוניים ==

== הערות שוליים ==

קטגוריה:ליברטריאניזם
קטגוריה:ארגנטינה: מפלגות
קטגוריה:מפלגות ליברטראניות
קטגוריה:מפלגות שהוקמו ב-2018
בלשי הרפאים (סדרת טלוויזיה)

בלשי הרפאים (באנגלית: Dead Boy Detectives) היא סדרת פנטזיה-קומית-בלשית שנוצרה ופותחה על ידי סטיב יוקי על בסיס סדרת קומיקס באותו השם מבית DC Comics מאת ניל גיימן ומאט וגנר.

הסדרה עלתה לשירות הזרמת המדיה "נטפליקס" באפריל 2024. באוגוסט 2024, הסדרה בוטלה על ידי נטפליקס לאחר עונה אחת.<ref name=":0"></ref>

==רקע עלילתי==
עלילת הסדרה עוקבת אחר קורותיהם של צ'ארלס רולנד ואדווין פיין, צמד רוחות רפאים מתבגרים שהחליטו להישאר על כדור הארץ במקום למצוא שלווה בעולם הבא על מנת לפתוח סוכנות בלשות ולחקור פשעים על-טבעיים.

==צוות השחקנים והדמויות==
===דמויות ראשׁיות===
* ג'ורג' רקסטרו – אדווין פיין
* ג'יידן רברי – צ'ארלס רולנד
* קאסיוס נלסון – קריסטל פאלאס
* בריאנה קואוקו – ג'ני הקצבית
* רות קונל – אחות הלילה
* יויו קיטאמורה – ניקו
* ג'ן ליון – אסתר
===דמויות משניות===
* לוקאס גייג' – תומאס מלך החתולים
* מייקל ביץ' – מיק הטראגי
* ג'ושוע קולי – מונטי
* לינדזי גורט – מקסין
* קייטלין ריילי – לילי
* מקס ג'נקינס – קינגהאם
* דייוויד איאקונו – דייוויד השד

==הפקה==
===פיתוח===
ב-3 בספטמבר 2021, נמסר על ידי "וראייטי" כי שירות הזרמת המדיה "HBO Max" הזמינה פיילוט לסדרה פוטנציאלית, שנועדה אז לשמש כספין אוף עבור הסדרה "סיירת האבדון". ב-14 באפריל 2022, נמסר כי "HBO Max" הזמינה רשמית את הסדרה. ב-24 בפברואר 2023, דווח על מעבר פיתוחה והפקתה של הסדרה מ-"HBO Max" ל"נטפליקס"; על פי דיווחים אלו, פיתוח הסדרה הועבר לידיה של "נטפליקס" מכיוון שלא תאמה את תוכניותיהם של המנכ"לים-שותפים של אולפני די.סי, ג'יימס גאן ופיטר ספרן, להגדיר את עבור אתחול היקום המשותף של DC מחדש, כמו כן בשל אי-יכולתה של "HBO Max" להפיץ את הסדרה לפני 2024. ב-20 באפריל 2023, אישר ניל גיימן כי עלילת הסדרה תתרחש ביקום של סדרת הטלוויזיה "סנדמן", שעלתה לשירות "נטפליקס" בשנת 2022.

באוגוסט 2024, הסדרה בוטלה על ידי נטפליקס לאחר עונה אחת.<ref name=":0" />

===ליהוק===
בנובמבר 2021, נמסר על ליהוקם של ג'ורג' רקסטרו, ג'יידן רברי, קאסיוס נלסון, אלכסנדר קלוורט, בריאנה קואוקו, רות קונל, יויו קיטאמורה וג'ן ליון לצוות השחקנים. עם זאת, בספטמבר 2022, נמסר כי את קלוורט יחליף לוקאס גייג'. באוקטובר ונובמבר 2022, נמסר על ליהוקם של מייקל ביץ', ג'ושוע קולי, לינדזי גורט, קייטלין ריילי, מקס ג'נקינס ודייוויד איאקונו לצוות השחקנים המשני.

===צילומים===
צילומי פרק הפיילוט התקיימו בין דצמבר 2021 לינואר 2022, ועליהם הופקד הבמאי לי טולנד קריגר. צילומי שאר העונה הראשונה החלו ב-7 בנובמבר 2022 בלנגלי, קולומביה הבריטית, והסתיימו ב-5 באפריל 2023; ועליהם הופקדו הבמאים פיט צ'טמון, גלן וינטר, שריל דאני, אנדי ארמגניאן, אמנדה טפינג וריצ'רד ספייט.

==קישורים חיצוניים==

==הערות שוליים==

קטגוריה:ניל גיימן
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות משטרה ופשע
קטגוריה:סדרות מתח אמריקאיות
קטגוריה:סדרות דרמה אמריקאיות
קטגוריה:סדרות טלוויזיה של DC קומיקס
קטגוריה:סדרות נעורים אמריקאיות
קטגוריה:סדרות פנטזיה אמריקאיות